****

TEADUSTE AKADEEMIA

EMAKEELE SELTS

# **Roosikrantsi 6, 10119 Tallinn**

rg-kood 80075963

e-post es@emakeeleselts.ee

www.emakeeleselts.ee

29.05.2024 nr 17

Hanno Pevkur

Kaitseministeerium

Sakala 1, 15094 Tallinn

info@kaitseministeerium.ee

Lugupeetud härra minister!

Emakeele Selts koos Tartu Ülikooli ja Tartu linnaga on asunud koguma annetusi, et püstitada Tartusse mälestusmärk Lauri Kettunenile (vt <https://www.emakeeleselts.ee/koik-teated/malestusmark-lauri-kettunenile/>; vt ka Jüri Valge, postimees.ee 21.05.2024; Postimees nr 78, 23.05.2024).

Lauri Kettuneni üheks paljudest teenetest Eesti ees oli Vabadussõjas Eesti sõjalise kaitse korraldamine: ta koostas avaliku pöördumise „Visadust veel, Eesti veljed!“ ning organiseeris Eesti Abistamise Peakomitee erisaadikuna Tallinnas Soome relvaabi. Saabunud Soome vabatahtlike esimese kompaniiga Tallinna, oli ta jätkuvas kontaktis Eesti kõrgeima poliitilise ja sõjaväelise juhtkonnaga. Kettunen on väheseid kahekordseid Vabadusristi kavalere.

Lauri Kettuneni mälestusmärk Tartu avalikus linnaruumis väljendaks eesti järgnevate põlvkondade tänu temale ja tema kodumaale Soomele ning on märgiks Eesti ja Soome jätkuvast, sh kaitsealasest koostööst.

Emakeele Selts on tänulik, kui peate võimalikuks ministeeriumi või selle töötajate kaudu kaaluda osalemist Lauri Kettuneni mälestusmärgi püstitamises Teile sobival viisil.

Lugupidamisega

Jüri Valge, Emakeele Seltsi auliige

Helle Metslang, Emakeele Seltsi esimees